Merkezê Îrtîbatî û Çapemenîye yê HPGyî bîlançoya hîrê mengan ya hemleyanê Cengê Xabûrî û Bajanê Zagrosî eşkera kerdî.
Eşkerayîye de nê ameyî vatene:
''Hukmatê şerê taybetî yê AKP- MHPyî yo ke hukmato tewr faşîst ê tarîxê Tirkîya yo 24ê temmuza 2015î de de vera şarê kurdî û dezgehanê ci û destkewteyanê ci hêrişo topyekun da destpêkerdene. No hêrişê qirkerdişî yo ke bi nameyê 'çokdayîş'î yeno kerdene hêrişo tewr hîra ê tarîxî ci yo. Xora raştê Pêkerdişê Lozanî zî ame ke nîyet û waştişê ci roja verêne ra ame ramojnayene.
Hêrişî bi xorîkerdişê tecrîdê vera Rayber Apoyî dest pêkerd. Dima ra vera gerîlayanê ke hêvîya şerê kurdî yê hêrişî ame kerdene. Dima ra xoîdarekerdişê şarê ma, dezgeh û heme awanîyê ci yê dînamîkî sey hedefî ameyî girewtene û bi hewayêkê wehşî hêriş ame kerdene. Bi nê nê hêrişan yeno waştene ke gerîlayî bêrê qedînayene û destkewteyê şarê kurdî destê înan ra bêrê girwetene.
Înan vat qey eşkenê Têgêrayîşê Azadîye yê Kurdan tasfîye bikerê û şarê kurdî teslîm bigîrê û waşt her kes pê bawer bikero.  La xoverdayîşo tarîxî yê Rayber Apoyî û şero ke Gerîlaya Azadîye yê Kurdîstanî rayra benê, vindertişo sereberz ê şarê ma yo ke teslîm nêbeno  û tewiro xoverdayox ê dostanê kurdan û hêzanê demokrasîyî planê înan pûç vetî.
Bêşik o ke nê netîceyî rehet nêameyî afernayene. Netîceya xoverdayîş, kede û têkoşîno  qerardar ê Rayberîya ma, şar û têgêrayîşê ma de ame afernayene. Şarê ma bedelê pîlî dayî. Rayraşîyîşê azadîye yo ke serkêşîya şehîdanê ma yê qehremanan de yeno rayraberdene semedê her kesî bî çimeyê hêvî û heme dinya têkoşînê estbîyayîş û azadîye yê kurdan rê şahîdîye kerde.
Gerîlayê Azadîye Kurdîstanî vera nê hêrişê 6 serran rixmê heme teknîk û şerê pîlî heme hêrişê dişmenî pûç vetî û her ca de mewzîyê xo pawitî.  Sey Gerîlayanê Azadîye yê Kurdîstanî hîrê menganê peyênan de ma hemleyanê şorişgêran ê Cengê Xabûrî û Bazanê Zagrosî de pê performansê şerî û qehremanîye ke ameyî qewimîyayêne û bi çalakîyanê ke bi taktîkanê zengînan ameyî kerdene vera hêrişê qirkerdişî yê vera 6 serran ramojna ke şerê şarê şorişgêrî  resayo merhaleya tewr berze.  Ma pê bawer ê ke do no têkoşîn ewro ra tepîya pîlêr bo û ser bikewo.
Bîlançoya hîrê mengan a Hemleyanê Şorişgêran ê Cengê Xabûrî û Bazanê Zagrosî wina ya:
Çalakîyê ke hêzanê ma kerdî wina yê:
-2 çalakîyê dafike
- 10 çalakîyê dekewtişê mîyanî
-24 çalakîyê koordînekerdîyî û hemwextî yê gerîlayan
-39 çalakîyê derbkerdişî
-39  çalakîyê Hêzanê Pawitişî yê Hewayî
-44 çalakîyê sûîqastî
-72 çalakîyê sabotajî
-79 çalakîyê çekanê giranan
-88 çalakîyê hêrişî
-Bi temamî 398 çalakîyê gerîlayan ameyî kerdene.
Netîceya çalakîyanê hêzanê ma de;
-494 îşxalkerî ameyî cezakerdene.
-62 îşxalkerî ameyî birîndarkerdene
Embazê ma yê ke şehîd bîyî;
-63 embazê ma şehîd bîyî.
Hêrişê artêşa tirke ya îşxalkere;
– Artêşa tirke ya ke vera gerîlayan netîce dest nêfînaye Herême Pawitişî yê Medya erd û hewayî ra her roje bêman bombarduman kerdî.
– Rixmê nê heme hêrişan artêşa tirke ya ke ser nêkewt bêvengîya mîyanneteweyî ra paştî girewte û çeka kîmyewîye şuxulnaye. Bitaybetî menganê peyênan de 50 rey gazê kimîyewî û axûyinî şuxulnayî. Nê hîrê menganê peyênan de 67 rey gazê kîmyewî û axûyinî şuxulîyayî.
Wesayîtê dişmenî yê ke hetê hêzanê ma ra ameyî derbkerdene;
-2 wesîyatê leşkerî
-3 kepçeyî
-2 helîkopterê hêrişî
-6 Droneyî
-6 helîkopterî
Malzemeyê leşkerî yê ke hêzanê ma îmha kerdî;
-1 wesayîtê transîtî yo leşkerî
-1 wesayîtê kîrpî yo leşkerî
-1 wesayîtê bikumanda
-2 wesayîtê bi tîpê Reoyî
-2 wesayîtê normalî yê leşkerîyî
-5 çekê A4î û mewzîyî
-3 çeka bombaeştişî û mewzîyê ci
-1 kamelya
-1 dûrbûnê teleskopî
-6 xeyme
-3 droneyî
-4 radarî
-24 kamerayê mobese
– 2 drektorî
– 2 kamerayê sereyî
-Mertalê ke guleyî tesîrê ci nêkenê
-Bi desan mewzîyî
Malzemeyê ke hetê hêzanê ma ra dest nîya ser;
-1 haceto bêtel
-1 çeka MPTyî
-1 çeka bombaeştişî
-1 çeka BKCyî
-1 çeka B7î (bisiving)
-1 dûrbûnê roje
-1 dûrbûno termalî
-2 dûrbûnê çeke
-1 dedektorê mayinî
-1 dron
-6 çanteyê leşkerî
-bi seyan gr madeyê teqaberî
-Kunyeyê leşkerî''
